CELEX: 32008D0167
Language: sk
Date: 2008-02-18 00:00:00
Title: 2008/167/ES: Rozhodnutie Komisie z  18. februára 2008 , ktorým sa mení a dopĺňa rozhodnutie 2005/879/ES, ktorým sa povoľuje metóda klasifikácie jatočných tiel v Slovinsku [oznámené pod číslom K(2008) 554]

29.2.2008   
            
            
               SK
            
            
               Úradný vestník Európskej únie
            
            
               L 56/28
            
         
      ROZHODNUTIE KOMISIE
   
   z 18. februára 2008,
   ktorým sa mení a dopĺňa rozhodnutie 2005/879/ES, ktorým sa povoľuje metóda klasifikácie jatočných tiel v Slovinsku
   [oznámené pod číslom K(2008) 554]
   (Iba slovinské znenie je autentické)
   (2008/167/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               Rozhodnutím Komisie 2005/879/ES (2) sa povoľujú dve metódy (Zwei-Punkt – DM5 a Hennessy Grading Probe) klasifikácie jatočných tiel ošípaných v Slovinsku.
            
         
               (2)
            
            
               Vzhľadom na technický pokrok Slovinsko požiadalo Komisiu o povolenie aktualizovaného vzorca a predložilo výsledky svojich pokusných pitiev v druhej časti protokolu ustanoveného v článku 3 ods. 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (3).
            
         
               (3)
            
            
               Na základe posúdenia tejto žiadosti sa dospelo k názoru, že podmienky na povolenie týchto klasifikačných metód sú splnené.
            
         
               (4)
            
            
               Klasifikačná metóda ZP-DM5 bola povolená rozhodnutím 2005/879/ES do 31. decembra 2007. V dôsledku oneskorenia skúšok požadovaných aktualizovaných metód musí sa platnosť tohto povolenia predĺžiť do uplatňovania tohto rozhodnutia.
            
         
               (5)
            
            
               Rozhodnutie 2005/879/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2005/879/ES sa nahrádza textom v prílohe k tomuto rozhodnutiu.
   Článok 2
   Odchylne od článku 1 druhého odseku rozhodnutia 2005/879/ES sa metóda klasifikácie ZP-DM5 stanovená v prílohe k uvedenému rozhodnutiu ďalej uplatňuje až do oznámenia tohto rozhodnutia.
   Článok 3
   Toto rozhodnutie je určené Slovinskej republike.
   
      V Bruseli 18. februára 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. EÚ L 324, 10.12.2005, s. 87.
   
      (3)  Ú. v. ES L 285, 25.10.1985, s. 39. Nariadenie naposledy zmenené a doplnené nariadením (ES) č. 1197/2006 (Ú. v. EÚ L 217, 8.8.2006, s. 6).
   
      PRÍLOHA
      
         
            „PRÍLOHA
            METÓDY KLASIFIKÁCIE JATOČNÝCH TIEL OŠÍPANÝCH V SLOVINSKU
            Časť 1
            ZWEI-PUNKT – DM5 (ZP)
            
                        1.
                     
                     
                        Klasifikácia jatočných tiel ošípaných sa vykonáva pomocou metódy nazývanej Zwei-Punkt – DM5(ZP).
                     
                  
                        2.
                     
                     
                        Obsah chudého mäsa v jatočnom tele sa vypočíta na základe tohto vzorca:
                        Ŷ = 60,81879 – 0,72992 × FDM + 0,12157 × MDM
                        
                        kde:
                        
                                    Ŷ
                                 
                                 
                                    =
                                 
                                 
                                    odhadovaný podiel chudého mäsa jatočného tela v percentách,
                                 
                              
                                    FDM
                                    
                                 
                                 
                                    =
                                 
                                 
                                    minimálna hrúbka viditeľnej (chrbtovej) slaniny (vrátane kože) na reze po stredovej čiare na svale (Musculus glutaeus medius),
                                 
                              
                                    MDM
                                    
                                 
                                 
                                    =
                                 
                                 
                                    viditeľná hrúbka chrbtového svalu v milimetroch na reze po stredovej čiare jatočného tela, meraná ako najkratšia spojnica medzi predným (kraniálnym) okrajom chrbtového svalu a hornou (dorzálnou) hranou miechového kanálika.
                                 
                              Vzorec platí pre jatočné telá s hmotnosťou od 50 do 120 kg.
                     
                  Časť 2
            HENNESSY GRADING PROBE (HGP 4)
            
                        1.
                     
                     
                        Klasifikácia jatočných tiel ošípaných sa vykoná pomocou prístroja známeho ako Hennessy Grading Probe (HGP 4).
                     
                  
                        2.
                     
                     
                        Súčasťou prístroja je sonda s priemerom 5,95 milimetra (a 6,3 milimetra na ostrí nachádzajúcom sa na vrchole sondy), ktorá obsahuje fotodiódu (Siemens LED typu LYU 260-EO) a fotodetektor typu 58 MR a jej operačná vzdialenosť je od 0 do 120 milimetrov. Výsledky meraní sa pomocou samotného prístroja HGP 4 alebo pripojeného počítača prepočítajú na odhadovaný obsah chudého mäsa.
                     
                  
                        3.
                     
                     
                        Obsah chudého mäsa jatočného tela sa vypočíta na základe tohto vzorca:
                        Ŷ = 68,52500 – 0,91029 × FHGP4 + 0,08512 × MHGP4
                        
                        kde:
                        
                                    Ŷ
                                 
                                 
                                    =
                                 
                                 
                                    odhadovaný podiel chudého mäsa jatočného tela v percentách,
                                 
                              
                                    FHGP4
                                    
                                 
                                 
                                    =
                                 
                                 
                                    hrúbka chrbtovej slaniny (vrátane kože) v milimetroch, nameraná v bode nachádzajúcom sa 7 cm od stredovej čiary jatočného tela medzi tretím a štvrtým rebrom od konca,
                                 
                              
                                    MHGP4
                                    
                                 
                                 
                                    =
                                 
                                 
                                    hrúbka svalu v milimetroch nameraná súčasne a v rovnakom bode ako FHGP4.
                                 
                              Tento vzorec platí pre jatočné telá s hmotnosťou od 50 do 120 kg.“